РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/139-19

3. јун 2019. године

Б е о г р а д

ЗАПИСНИК

77. СЕДНИЦЕ ОДБОРА ЗА ФИНАНСИЈЕ,

РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 3. ЈУНА 2019. ГОДИНЕ

Седница је почела у 10,15 часова.

Седници је председавала др Александра Томић, председник Одбора.

Седници су присуствовали чланови Одбора: Зоран Бојанић, Горан Ковачевић, Соња Влаховић, Оливера Пешић, Србислав Филиповић , Милорад Мирчић, Милорад Мијатовић, Момо Чолаковић и Милан Лапчевић.

Седници су присуствовали заменици чланова Одбора Тања Дамњановић Томашевић (заменик Верољуба Арсића) и Зоран Деспотовић (заменик Миљана Дамјановића).

Седници нису присуствовали чланови Одбора: Душан Бајатовић, Саша Радуловић, Горан Ћирић, Војислав Вујић и Золтан Пек, нити њихови заменици.

На предлог председника Одбора, Одбор је једногласно (са 10 гласова **„за“),** утврдио следећи:

Д н е в н и р е д:

1. Утврђивање питања за тест проверe стручне оспособљености из области јавних набавки кандидата за избор члана Републичке комисије за заштиту права у поступцима јавних набавки.

Пре преласка на рад по утврђеној тачки дневног реда Одбор је, већином гласова, усвојио записнике са 73,74. и 75. седнице Одбора.

Председник Одбора је замолила чланове Одбора да предложе бројеве од 1 до 100, све док се не изаберу 42 броја за 42 питања.

Од 100 питања изабрана су 42 питања под редним бројевима: 1,2,4,5,7,11,17,18,21,24,26,27,28,29,30,31,33,34,37,41,45,46,55,58,59,64,69,70,76,77,80,81,82,84,85,88,92,93,94,98,99 и 100.

Одбор је једногласно утврдио 42 питања из области јавних набавки за тест за проверу стручне оспособљености кандидата за избор члана Републичке комисије за заштиту права у поступцима јавних набавки.

 Александра Томић је обавестила чланове Одбора, да до истека рока, 28. маја ниједна посланичка група није доставила предлог кандидата за избор члана Комисије за хартије од вредности, и предложила да Одбор продужи рок за још 30 дана и о томе пошаље обавештење посланичким групама.

 Одбор је већином гласова (**9 гласова „за“, један посланик није гласао), усвојио oвај предлог.**

Седница је завршена у 10,25 часова.

Седница је тонски снимана.

СЕКРЕТАР ОДБОРА ПРЕДСЕДНИК

 Тијана Игњатовић др Александра Томић